經數: 一七○二

經名: 金剛經纂要刊定記卷第五

頁數: 二一一

上              欄

人聞此能生信心. 此信若生不信諸法. 故云

淸淨. 諸法旣泯實相生焉. 三身功德自此周

備. 豈不勝耶. 第一等者如前所明經. 文存略

故標二也. 此中卽般若敎. 餘者卽未說般若

之前. 二乘人天之敎. 所言實相者. 卽無相之

相也. 謂無我法之相. 以要言之. 離一切相名

爲實相. 故下文云. 離一切相卽名諸佛. 言餘

敎所無者. 謂人天敎中具足二執. 小乘敎內

法相猶存. 不可以二執之相而爲實相. 故言

餘者非實相. 非猶無也. 言此有者. 謂頓除二

執雙顯二空空病亦空. 二邊皆離中道斯顯

名實相焉. 故云此中有也. 問實相之理敎但

能詮. 云何信心便生實相. 答謂能信此經必

無二執. 無二執處卽是實相. 非謂別有實相

生也. 佛跡經意云. 此實相者體當勝義. 但唯

無相名依世諦故言實相. 爲離等者. 恐聞實

相之名. 便生實相之想. 想卽分別也. 良以實

相眞妙言念不及. 雖假言念唯證相應. 若起

當情但唯影像. 恐認於此故曰卽非. 信解經

意云. 我爲阿羅漢親[&FFFF]#佛言. 信解受持不爲

難事. 若當來世濁惡世中. 去聖時遠不聞佛

說. 覽斯遺敎信解法空. 領受任持依解起行.

若斯等類不亦難乎. 未來等者. 謂無著出世

當正法中. 故引來世之勝人. 以誡當時之劣

者. 是知小人君子何代無之. 斯則指於第二

疑中所說後五百歲持戒修福者也. 三空經

徵意云. 設有能信解受持. 以何義故得爲希

有. 釋意云. 以無我等相故. 此則我空也. 徵意

云. 所以令無我等相者. 何謂也. 釋意云. 以

中              欄

我等相卽非相故. 我相體是心心所法. 旣無

此體卽是法空也. 又微意云. 以何義故. 令無

我法之相. 應釋意云. 離一切相名爲佛. 故諸

相雖多不逾我法. 今此統收故云一切. 斯則

是相皆離爲俱空也. 俱空之理則名爲佛. 佛

自此成故言勝也. 人法二取其義可知. 顯示

等者. 爲我法二空菩薩. 有分離一切相. 方是

如來. 今顯示此義者. 令諸菩薩方便隨順學

而習之見賢思齊速成佛故. 故云諸佛世尊

乃至如是學也. 印定經意如文可知. 然以前

來從爾時須菩提聞說是經. 乃至離一切相

卽名諸佛. 盡是空生之言. 於中□□有其六

重. 所謂聞法悲啼信生實相. 對彰難易明無

我人. 法執兼亡盡成佛故. 如斯所說皆當誠

諦之言. 故佛世尊印云如是. 重言者表言當

之極耳. 不動經意云. 此經深妙難解難知. 或

有人聞多生驚畏. 若得不生驚畏. 豈不希有

者哉. 實難其人蓋緣經勝. 經勝之義昭然可

知. 驚畏者. 此三行相不同. 驚謂愕然而怪. 怖

則進退□惶. 畏則一向恐懼. 如人欲往上京

行於大路. 以先未經歷忽然而驚. 心自念言

何謂至此. 或進或退疑是疑非. 遂無決定之

心. 謂此路元來不是. 或反而不進. 或恐懼發

狂墜壑投巖不終天命. 法中亦爾. 以佛於人

天小乘敎中說空說有. 不達意者隨言而執.

及說此經則顯非空非有中道之理. 先所執者

悉皆驚畏. [&FFFF]#以爲非不能進趣. 或墮凡夫或

落小乘. 菩提眞空從玆永失. 今之經意則云.

若人聞此不有. 不空難信之法. 不生驚畏之

下              欄

心. 則能不捨菩提進向大道. 旨趣深妙[&FFFF]#有

其人. 若或有之是爲希有也. 大因經徵意云.

以何義故聞而不驚等. 得爲希有耶. 釋意云.

以此法門於諸波羅蜜中是第一波羅蜜故.

然此波羅蜜. 若約勝義則不可言故. 言非第

一等. 今所說者約世諦說. 爲勝之義不亦然

乎. 故云是名等. 二都下. 爲前來兩重校量皆

言經勝. 釋勝所以已列九門. 每門之中各是

一義. 未知根本何謂勝乎. 斯則於勝所以中.

更徵勝所以也. 大因者. 謂第六般若波羅蜜

也. 以佛有三身法身最大此能得故. 名爲大

因. 六中最勝故稱第一. 勝餘等者. 謂人天二

乘敎中不詮此法. 今乃詮之. 彼以所詮劣故.

能詮亦劣. 以此所斯勝故. 能詮亦勝也. 淸淨

等者. 謂隨相之法建言必異. 離相之理說卽

無差. 以平等一夫故. 平等一味卽勝義諦也. 以

是勝義故淸淨矣. 故彼下通釋都徵之意. 檀

卽是施. 通於內外二財故云等也. 無如是功

德者. 謂在因無破惑之功. 在果無法身之德.

故此福者受持讀誦也. 然前門門皆顯經勝.

勝之根本不過此門. 能成淸淨法身. 是故說

名爲勝. 內外財施安可校量. 第八疏初標章.

向說下指疑起處也. 此從前內財校量中來.

謂河沙命施全勝外財. 猶感苦身故名爲劣.

若爾者印定前說. 依此下結成疑也. 謂依此

經受持解說不憚勞苦. 卽是菩薩行. 菩薩之

行無所不爲. □身然燈割股救□. 一句投火半

偈亡軀. 供佛燒身捐形飼虎. 如是等行皆名

苦因. 爲行頗同果證何異. 因果旣等何勝劣

經數: 一七○二

經名: 金剛經纂要刊定記卷第五

頁數: 二一二

上              欄

哉. 云何等者. 意明前捨身命卽成苦果. 今受

持經亦是苦行. 何故不成苦果耶. 忍體經意

云. 忍辱波羅蜜者. 勝義諦中則無此相. 故云

非忍辱等. 斷疑意者. 若如汝言受持此經. 及

菩薩行苦行. 便同捨身俱成苦果者. 此義不

然. 以前捨身不達無相卽成苦果. 持說此法

菩薩苦行達無我人. 知忍無忍彼岸非岸直造

本源. 豈成苦果. 故云忍辱非忍辱等. 忍到等

者. 然此以超忍爲體. 須知本末五重. 然後披

疏則明見其理. 五重者. 一是本源之心非動

非靜. 二不忍謂以怨報怨. 三忍雖不加報未

能忘懷. 卽未到彼岸忍. 四忘情絶慮寂然不

動. 卽至彼岸忍. 五非動非靜. 卽超彼岸忍. 爲

治動心且居靜境. 動旣非實靜豈爲眞. 若準

五門方爲究竟. 與其第一更無二源. 體相常

然竟無改易. 今言忍辱波羅蜜卽第四門. 非

忍辱波羅蜜卽第五門. 離苦相者. 已越第三

彼岸非岸兼超第四. 尙踰靜境豈有動心. 初

後兩端正當忍體. 正明經徵意云. 以何義故.

能行此忍. 釋意云. 以無我人等相故也. 歌利

王等. 準涅槃經說. 我念往昔. 生南天竺富單

那城婆羅門家. 是時有王名迦羅富. 其性暴

惡□慢自在. 我於爾時爲衆生故. 在彼城外

寂然禪思. 爾時彼王春木華敷. 與其眷屬宮

人綵女出城遊觀. 在林樹下五欲自娛. 其諸

綵女捨王遊戱遂至我所. 我時爲欲斷彼貪

故而爲說法. 時王見我便生惡心. 而問我言.

汝今以得阿羅漢果耶. 我言不得. 復言獲得

不還果耶. 我言不得. 復言汝旣年少. 未得如

中              欄

是二果. 則爲具有貪欲煩惱. 云何恣情觀我

女人. 我卽答言. 大王當知. 我今雖未斷貪欲

結. 然其內心實無貪著. 王言癡人. 世有仙人

服氣食果見色尙貪. 肉汝盛年未斷貪欲. 云

何見色而當不著. 我言大王見色不貪. 實不

由於服氣食果. 皆由繫念無常不淨. 王言. 若

有輕他而生誹謗. 云何得名修持淨戒. 我言.

大王若有[&FFFF]#心則爲誹謗. 我無[&FFFF]#心云何言

謗. 王言. 大士云何名戒. 我言. 忍名爲戒. 王

言若忍. 是戒當截汝耳若能忍者知汝持戒.

卽截我耳. 時我被截容顔不變. 時王群臣. 見

是事已卽諫王言. 如是大士不應加害. 王告

諸臣. 汝等云何知是大士. 諸臣不言見受苦

時容顔不變. 王復語言. 我當更試知變不變.

卽鼻其鼻□其手足. 爾時菩薩. 已於無量無

邊世中. 修習慈悲[&FFFF]#苦衆生. 時四天王心懷

瞋忿雨砂礫石. 王見事已心大怖畏. 復至我

所長□而言. 稚願哀[&FFFF]#聽我懺悔. 我言. 大王

我心無瞋亦如無貪. 王言. 大德云何得知. 我

卽立誓. 我若眞實無瞋恨者. 令我此身平復

如故. □是願已身卽平復. 今疏言. 問得四果

者. 蓋通相而言也. 論云. 下義如後釋. 反顯經

徵意云. 以何義故得知無我等相. 釋意云. 若

有我相應生瞋恨. 旣不瞋恨則無我相. 如昔

立誓若實無瞋身卽平復. 以無瞋故則知無

我. 以無我故. 方成眞實忍波羅蜜. 支離也. 相

續忍經意云. 恐人將謂只是一度能爲此忍.

故說過去已五百生. 或恐人言無我能忍應

可暫時. 若使頻爲必不能爾. 故說多生悉皆

下              欄

如是. 或恐人言有何所因無我. 能忍故說多

生忍之熟故. 含三意故有是言也. 累苦故者.

本疑累苦難忍. [&FFFF]#由累苦能忍. 斯則□前三

意中後二意也. 而樂者. 然有四意故樂. 一爲

忍熟故樂. 如役力之人久得其志也. 二爲正

定故樂. 常踞大定寂滅不動故. 三爲[&FFFF]#他故

樂. 如孩子杖父父卽樂生. 四爲自利故樂. 以

將此幻形易得堅質. 具玆四意故言樂也. 疏

文但有前三. 故偈云下引證. 如是苦行果者.

對破疑情也. 謂因苦果還苦. 因樂果還樂. 故

不同也. 如陶金作器器還是金. 和土脫□□

還是土. 前徵云. 何此法不成苦果. 今此結云.

如是苦行故. 不成苦果也. 二勸離相中疏二.

一引論[&FFFF]#意. 論云下出勸之由也. 謂不能安

忍. 欲捨菩提心. 由見苦故. 見苦是苦者. 由不

離我相故. 若離我相則不見苦. 自然成忍不

捨菩提故. 今勸之令離相也. 夫菩提心者. 謂

上心下化二利不息. 旣若見苦爲苦. 卽不能

忘身捨命出生入死. 是故便捨大菩提心. 如

舍利弗本發大心行菩薩行. 至六住被乞眼

睛便生瞋忿不成忍行捨大歸小. 蓋由我相

也. 三種苦者. 前二卽次文. 後一卽當第十

疑中心住於法行布施等是也. 意明住相行

施墮有漏中. 受用欲樂疲乏生苦也. 亦可有

漏有限. 有限故乏受用. 乏受用故生於苦也.

然今依天親科經. 故不收入此段. 前二文理

相似故全用之. 總標經意云. 以是無我相等

得成忍行. 故彼諸菩薩. 應須離相發菩提心.

若離等者. 住相旣捨菩提. 不住卽成大忍. 菩

經數: 一七○二

經名: 金剛經纂要刊定記卷第五

經數: 二一三

上              欄

提之心自然久固. 何捨之有也. 無著下可知

流轉苦. 經意云. 不應住於色等六境生於妄

心. 應生無住菩提之心. 若心有住色等境界.

則爲非住菩提也. 以是義故. 佛於正答問之

中說菩薩心. 不應住於色等布施. 菩薩之行

處處皆同. 故引前文以證於後也. 流是下解

科文. 此卽四諦之中. 前二世間因果也. 大雲

解云. 集招苦果故說爲流. 生死不停故名爲

轉. 斯則襲習綸輪之義也. 著色等者. 著色等

卽疲乏. 菩提心不生. 不著色等卽不疲乏. 菩

提心生矣. 引前等者. 是上修行文中也. 已如

前說相違苦. 經意云. 菩薩行行本爲利益衆

生. 故便離相行於布施. 若能離相則衆生相

違時. 不生疲乏也. 肉我法二相. 如來說爲非

相耶. 以皆本無故須離矣. 若其本有何用離

之. 勸離之旨方玆著矣. 疏文內引無著顯意.

旣爲等者. 蓋不合爲而爲之也. 如人邀客本

爲供承見有所須反生凌辱於理如何. 由不

能下. 出瞋之所以也. 故顯下出經意也. 但無

此二心必相應. 論云下. 二約天親釋文. 衆生

相者. 以魏經云. 一切衆生相故. 陰中等者. 今

於陰中不見有我. 故云非相也. 五陰法者. 以

彼衆生. 皆用五陰之所成故. 陰空等者. 以無

能成之五陰故. 云法無我也. 然此人法二相

本自空無. 衆生不知妄執爲有. 今所說者意.

令知而離之也. 又此我法經文. 文與意反. 文

卽先法後人. 意則先人後法. 魏經之內文句

照然. 故今疏中順意釋也. 第九疏初標章. 於

證下. 述疑意兼指疑起處也. 此從前第三第

中              欄

七中來. 以彼校量內外財施不及持經. 以此

得菩提故遂起疑云. 若然者且言說是因. 因

卽是道以此證果理則不成. 何者. 以果是無

爲無爲有體. 因是有爲有爲無體. 無體之道

不到果中. 云何說此而爲因耶. 斷疑經意云.

如來之言眞實無異. 皆如其事不狂衆生. 持

說必趣菩提. 汝等云何不信. 又以如來說於

眞實等故. 名如來爲眞實語者. 由是者字皆

屬如來. 疏文初略消經意. 佛所下. 通說斷疑

之意. 皆如其事者. 卽下四語所說之事. 今說

等者以彼肉此也. 意云彼旣無謬此豈不然.

眞語下. 二廣釋五語. 佛身卽眞身也. 以法報

合論理智無二故. 若欲分文別指. 則佛身是

報. 大菩提法爲法也. 是眞智者. 以菩提是覺

覺卽智故. 論云. 依此法身說名本覺. 法報合

說同名眞身. 如來說此眞智之法. 乃名如來

爲眞語者. 此則以所說名能說也. 餘皆例此.

諦實等義已如前說. 如語等者. 小乘雖有生

空之理非實眞如. 以是偏眞未徹源. 故大乘

之內. 具顯三空. 空病亦空是究竟眞如法也.

不異者. 與三乘弟子授記劫數久遠名號壽

量國土等事. 一一不異故也. 佛將等者. 謂本

來只有四語. 秦什譯時加此一語. 欲以統收

四語發明佛意用之斷疑也. 應可一一擧而

問之. 以顯不狂之義. 且如佛說大菩提法. 爲

眞智時爲眞不眞耶. 贓對曰. 眞當知. 如來是

眞語者. 斯則不□之義明矣. 他皆例此. 說此

四事旣不□人. 今說此經受持得菩提果. 豈

成□耶. 云何不信. 雖此言說有爲無體之因.

下              欄

能證離言無爲有體之果. 故偈云. 果雖不住

道而首能爲因. 以諸佛實語. 彼智有四種. 亦

如淨名云. 文字性離卽是解脫. 無離文字說

解脫也. 離執經意者. 前雖以言遣疑又恐隨

言生執. 聞說依言得菩提. 便謂言中有菩

提. 及聞言中無菩提. 便謂畢竟無菩提. 不

達言空而法實故作斯執. 今則遣之故. 云

如來所得等也. 如言等者. 爲言說緣生本無

自性. 言中菩提亦同言說. 何以故. 有名無實

故. 如言於火但有火名. 名言二法皆無體性.

故云如言等也. 不如等者. 不似言說也. 謂言

說畢竟無體. 菩提之法卽不無也. 但以不在

言中. 不無離言之法. 如言中之火雖無不無

離言之火. 由是言中雖無火. 不妨因言而得

火. 言中雖無菩提. 不妨因言而得菩提. 以依

言進修必證果故. 若然者則不應言中執有

離言執無. 達此有無方云離執. 故偈云. 順彼

實知說. 不實亦不虛. 如聞聲取證. 對治如是

說. 第十疏初標章. 若聖下指疑起處. 此從第

三中來. 準彼但云無爲不言眞如. 今所言者.

揀餘無爲故. 所以揀者欲顯所疑要成遍義.

餘無爲法有不遍故. 彼眞如下立理也. 如華

嚴云. 法性遍在一切處. 一切衆生及國土三

世. 悉在無有餘. 亦無形相而可得. 斯則處及

塵塵時. 該念念故也. 何故下結成疑. 旣遍時

處卽合皆得. 何故有得不得耶. 斷疑經意云.

若住法行施. 則不得眞如. 如入暗中一無所

見. 若無住行施則得眞如. 如太陽昇天何所

不□. 眞如雖遍得失在人. 義理昭然竟何所

經數: 一七○二

經名: 金剛經纂要刊定記卷第五

經數: 二一四

上              欄

惑. 無智等者. 謂無般若觀照之智. 由無智故.

卽執著色等六塵及空有等一切法也. 以住是

執著之義故云住法. 心不淨者. 由執著故爲

塵所染. 正智不生不證眞理. 故云不得得卽

證也. 有智等者反前可見. 對治等者. 以經中

具有法喩. 疏中配釋影略難明. 今要預說然

會疏文. 謂喩中有五. 一空二色三暗四日五

目. 法中有四. 一眞如二性德三煩惱四智. 法

四喩五. 數不齊者. 以空喩眞如. 色喩性德. 暗

喩煩惱. 日目二事同喩一智. 所以然者. 以日

目二事各有一能. 智慧之中具有二義. 日能

破暗如智斷惑. 目能見空如智證理. 旣目無

破暗之義日無見空之能. 約義分之但有四

對法喩. 喩中意者. 且如虛空無所不遍. 一切

色法亦滿世間百千萬人悉在其內. 日光未

出六合暝然. 雖在空而不見空. 雖對色而不

見色. 苟或日出昏暗盡除. 眼目開明空色皆

見. 匪但空無邊際身在其中. 反思暗暗之時

不曾暫出. 法中亦爾. 謂眞如之理周遍十方.

性上功德亦遍一切. 衆生無量悉在其中. 以

智慧未生唯是癡暗. 雖在眞內何曾見眞. 雖

有性德不見性德. 苟或智慧明發. 惑暗盡除

眞性廓周自然明見. 匪但性無邊際身在性

中. 反思迷暗之時不曾暫離. 故肇公云. 道遠

乎哉. 觸事而眞. 聖遠乎哉. 體之則神. 彌勒頌

云. 時及處實有爲不得眞如無智以住法餘

者有智. 得對治法者卽智慧也. 以日目二種

同喩此. 故謂日是能治暗是所治. 所治之暗

旣盡. 能治日光現前. 卽能見其色等. 法中惑

中              欄

智例此言也. 故偈云. 暗如愚無智. 明者如有

智. 對法及對治. 得滅法如是. [&FFFF]#德者. 以顯得

眞如爲由心淨. 心淨由不住法. 不住法緣有

智. 有智蓋由聞經. 當知此經有其勝德. 故須

[&FFFF]#歎以示將來勝德之相. 卽下十段總標經

意如文可知. 所言以佛智慧知功德者. 意言.

除佛世尊餘無知者. 蓋顯功德之殊勝也. 受

持因者標也. 爲欲下釋. 欲受其文故先讀. 欲

持其義故先誦. 是故受持皆由讀誦. 故分因

果也. 受持等者. 謂依總持法而受持修行. 若

文若義總能領納方曰受持. 此則思慧也. 讀

誦等者. 謂依聞慧廣故. 讀誦修行. 若無所聞

憑何讀誦. 此聞慧也. 論云. 廣多讀習亦名聞

慧. 然皆言修行者. 蓋通相說也. 非是三慧中

修慧. 以修慧與理相應. 唯局無漏. 出於讀等

四法之表故不配之. 但約聞思二慧. 共所成

就故. 疏次云. 是則從他聞法等. 故偈下引證.

從他卽聞慧也. 及內卽思慧也捨命福經意

可知. 以事等者. 以前來已說命施. 此中復說

者. 蓋時事俱勝故. 時卽布施之時. 事卽布施

之事. 前但一度施一河沙身命時事皆小. 今

則無量劫中. 日復三度以河沙身命布施時

事皆大是. 捨命福中勝福德也. 信經福經意

亦可知. 不逆者是不謗義也. 魏經如此. 信經

者. 謂能所校量之中皆有勝劣. 能中一河沙

數爲劣. 三時多劫爲勝. 所中信. 經爲劣. 持

說爲勝. 前則以劣肉勝. 此則以勝肉劣. 前淺

後深天地之遠矣. 餘不測. 經意云. 若具足[&FFFF]#

歎終不可窮. 以實言之. 有無邊功德等也. 非

下              欄

餘等者. 非二乘菩薩能盡知也. 故前云以佛

智慧而悉知故. 又下文云. 當知是經義不可

思議. 果報亦不可思議. 佛尙如此餘豈能知.

自覺者. 謂以心思口議但及名相之境. 此非

名相故不可思議. 唯證相應故也. 等及勝者

兩意. 一則無有等此勝功德故. 二則無有勝

於此故. 無有等於此故. 故心經云. 是無上[&FFFF]#

是無等等[&FFFF]#. 及卽等義故. 不別標也. 大心說

經意云. 以非餘者所知故. 故爲最上者說. 一

佛乘者. 經中初標大乘名. 恐濫於權敎故復

揀. 云最上乘者. 今疏中出最上乘體. 故云一

佛乘也. 體當本覺故名爲佛. 非二非三故名

一乘. 故魏經云. 爲住第一大乘衆生說. 卽當

善吉所爲機發無上菩提心者. 能傳經意云.

若能宣說受持. 此則修行二利. 能令佛種不

斷. 則名荷擔菩提. 滿足無上界者. 滿足卽成

就義. 界卽因義. 意明不可量等功德與無上

菩提爲因故也. 荷擔等者. 在肩曰擔. 背負曰

荷. 今明行菩薩行卽是荷擔. 謂以大悲下化.

以大智上心. 以大願雙運. 安於精進肩上. 從

煩惱生死中出念念不住. 直至菩提眞性. 自

他一時解脫方捨此擔. 法炬經中. 具有此說.

今經云. 受持讀誦卽自利. 廣爲人說卽利他.

旣若二利兼行. 必以大願爲體. 由是能令佛

種不斷. 故名荷擔菩提. 樂小經徵意云. 云何

唯爲大乘者說. 何故. 持說名爲荷擔菩提. 釋

意云. 以樂小者著我等見不能持說. 故知能

持能說. 是最上乘荷擔菩提之者. 問何者名

爲小法. 誰爲樂小之人. 答四諦緣生名爲小

經數: 一七○二

經名: 金剛經纂要刊定記卷第五

經數: 二一五

上              欄

法. 聲聞緣覺卽是樂小之人. 滯情於中乃名

爲樂. 彼有法執此顯三空. 是其非處故不能

持說. 故魏經云. 若有我人等. 見於此法門. 能

受持者無有是處. 當知若能持說. 卽是樂大

法者. 不著我人等見也. 問聲聞緣覺以達我

空. 云何經中而言著我. 答以我人等見是心

心所法. 著之卽是法執故. 指緣覺聲聞也. 或

可樂小法者. 卽是聲聞緣覺. 著我見者卽是

一切凡夫. 如塔經意云. 經顯法身依法則有

報化. 三身旣存塔廟斯在. 是故此處勸應供

養. 準纂靈記說. 隨朝益州新繁縣王者村有

書生. 姓苟未詳其名. 於彼村東空中四面書

之. 村人謂曰書者何也. 曰我書金剛般若經.

曰何用焉. 曰與諸天讀之. 時人見聞若存若

亡. 彼屬霖雨流水[&FFFF]#□. 唯此地方丈餘間. 如

堂閣下竟無沾濕. 於是牧童每就避雨. 時人

雖在[&FFFF]#知所由. 至武德初. 有西僧至神貌頗

異. 於此作禮. 村人謂曰. 前無殿塔爲何禮也.

曰君是鄕人耶. 曰然. 僧曰. 君大無識此有金

剛般若經. 諸天置蓋其上不絶供養. 云何汚

踐使其然乎. 村人乃省苟生寫經之處. 自此

遂□□嚴欄護之不令汚踐. 苟至齋日每常

供養. 瞻禮者往往有聞天樂之聲. □今其處

雨不能濕. 且空書無[&FFFF]#尙乃如斯. 肉紙素分

明而不能爾. 轉罪經意云. 如過去造極惡合

來世墮. 三塗者. 苟遇此經受持讀誦. 功力旣

著能消極惡. 遂以現遭輕賤之事. 更不墮於

惡道. 卽是轉重業令輕受也. 持經無我等相.

卽煩惱障盡極惡消滅卽業障盡. 不墮卽報

中      欄

障盡. 三障旣滅三德必圓. 故云當得菩提也.

總包等者. 以打罵等事皆名輕賤故. 隋譯下

引證. 無著下轉釋. 無量者. 以身口意三所爲

之事但不饒益. 皆屬輕賤也. 故云無量. 罪滅

者. 罪障旣盡漸漸修行. 因圓果滿自然爲佛.

經言. 當得意顯後時. 非謂現世得成佛果. 餘

轉滅等義. 已於懸談五因中說竟. 第八經疏

二. 初總[&FFFF]#意. 速證等者. 意明持說此經. 速證

菩提之法. 所以超過如來事多世尊之福. 故

偈云. 福不至菩提. 二能至菩提也. 二別科釋

經二. 初中全具福經意可見. 然燈前者以釋

迦因地修行經三無數劫. 第一劫滿遇寶□

如來. 第二劫滿遇然燈如來. 第三劫滿遇勝

觀如來. 今云. 然燈前者. 卽第二劫中也. 那由

他者. 第九數數當萬萬. 少分福經意. 對前比

量可解. 然所不及者有二義. 一彼得福德. 此

得菩提故. 二彼有我相. 此無我相故. 故前云.

此人無我人相等也. 則疑經意云. 前雖校量

亦未具說. 若具說者人必狐疑. 狐者狡獸也.

以多疑故. 故云狐疑. 述征記云. 風勁河水始

合. 要須狐行. 以此物善聽. 聽水下水無流聲.

卽過也. 魏經卽但云疑惑. 幽邃經意云. 校量

不及佛不具說者. 以此經義及持者果報皆

不可心思言議故也. 福體者經義也. 爲福所

依故. 果體者佛菩提也測量卽思議也. 以福

田佛果皆無相故. 然科云總結幽邃準疏所.

判但局第十疑. 中今若詳之兼該三七之. 二

以始自第三乃至. 第十□□次第五度校量.

謂外財兩度內財兩度佛因一度. 且第一以□

下              欄

三千界七寶布施校量不及持說. 第二以無

量三千界寶施校量不及. 第三以一河沙數

身命布施校量不及. 第四以無量河沙數身

命布施校量不及. 第五以如來因地供養諸

佛功德校量不及. 至此第五是校量之極. 更

無譬喩可以比肉. 故云乃至算數譬喩所不

能及. 苟或具說人必生疑. 故復云我若具說

者. 或有人聞心則狂亂狐疑不信. 自此之後

[&FFFF]#校都絶所以望前數段. 故總結云. 當知是

經義不可思議等也. 問此至經末猶有數處

校量. 云何輒言無校量耶. 答餘所校量. 但是

別意以之斷疑. 實非前說五重次第也. 由是

隨時略擧一三千界寶. 或須彌聚寶. 或阿僧

祇界寶. 以爲校量. 若不然者. 豈得勝義之後.

[&FFFF]#擧劣福爲次第耶. 第十一疏初標章. 佛敎

下指疑起處. 住修下卽正答三問. 及次前十

段也. 若無下結成疑. 旣敎我住修離過. 豈是

無我無人. 若言無我誰住修離過耶. 亦云下

[&FFFF]#別義. 除細執者. 卽是第二疑中未除之者.

故今擧之令其除斷. 問執與疑何別耶. 答執

則堅著疑乃不決. 若據論意正是除執不言

斷疑. 今疏云斷疑者. 若言除執文勢孤起血

脈不貫. 故依諸疏以立此疑. 偈云下引證除.

執道之與心蓋是一法. 但以心本無我而執

我. 道本不住而成住. 故立障心違道也. 然此

疑執之文. 若詳經義別分. 則從爾時須菩提.

至卽非菩薩是斷疑. 後之一段是除執也. 故

論中釋已遍指後文. 問經文雖似前問意全

別. 意云. 若人發心則無有我. 是誰降伏其心.

經數: 一七○二

經名: 金剛經纂要刊定記卷第五

經數: 二一六

上              欄

反覆如上所說. 必無我. 經意云. 若人發菩提

心已. 當生度盡一切衆生之心. 然不得起. 有

衆生可度之念. 亦不可起我能度之念. 念旣

不起卽無我. 無我卽名菩薩也. 非菩薩經徵

意云. 以何義故. 度衆生令不起衆生之念耶.

釋意云. 若有我相衆生相等. 非菩薩故. 前約

所度之境. 此約能度之心. 心境合論通名爲

我. 旣前後互擧. 則顯能所皆無也. 俱寂經徵

意云. 前無所化之境. 次無能化之心. 所以要

無能所者. 何謂也. 釋意云. 以能所俱十方是

菩薩故. 法之一字能所俱攝. 第十二疏初標

意. 若無菩薩者. 指疑起處. 卽從次前文中來

也. 以前云無發心者. 發心者卽是菩薩故. 云

何下結成疑也. 然燈. 卽是釋迦因地. 第二劫

滿所遇之佛. 旣於彼處行菩薩行. 云何乃言

無發心者. 擧疑處經意云. 汝意之中頗謂我

於然燈佛所得菩提不. 若得菩提何成菩薩.

是彼疑處故擧問之. 降怨下[&FFFF]#其本事. 準本

行經說. 昔有大城. 名爲蓮華. 城中有王. 名曰

降怨. 有一婆羅門. 名曰日主. 爲王所重分與

半國封授爲王. 別爲王城. 名爲□主. 日主夫

人. 名爲月上. 然燈菩薩降神右脅出家成道.

時降怨王將欲迎請. 遂[&FFFF]#城內外十二由旬.

禁斷諸華不令私賣. 王皆自買以供如來. 彼

國雪山南面有一梵志. 名曰珍寶. 有五百弟

子. 中有一弟子. 名之雲童. 或名善慧. 於彼衆

中而爲上首. 所有仙法皆學已了辭師還家.

師曰. 汝今將師. 須以淸淨傘蓋革□金杖乃

至金錢五百報感之恩. 雲童曰. 我今□無此

中              欄

物. 但放我去得卽送來. 師卽放之. 雲童因赴

無遮之會. 得五百金錢. 便欲送還師處. 因至

蓮華城內. 見城嚴麗卽問於人. 乃知然燈如

來欲至. 遂將三百金錢. 於一婢子處. 買得五

枝優[&FFFF]#羅華. 兼彼女子寄華兩枝共爲供養.

時佛入城卽以此華散佛頂上. 以願力故. 成

於華蓋隨佛行住. 佛神力故化一方泥. 善慧見

之布髮而掩. 復作是念. 願得如來踏我身過.

若不□記[&FFFF]#我終不起. 如來卽至履之而過.

止諸徒衆皆不令踏. 卽授其記作如是言. 此

摩那婆於未來世當得作佛. 號釋迦牟尼. 十

號具足如我無異. 今善吉意云. 旣若買華供

佛布髮掩泥卽是菩薩. 若此非菩薩者. 則孰

爲菩薩歟. 斷疑念經答意云. 我意不謂如來

得菩提也. 我已解佛所說之義. 於彼佛所無

有一法得爲菩提. 彼時者. 蓮華城中授記之

時也. 智與理冥心與神會. 亡所得之法無能

得之心. 故云都無等. 由無等者. 卽指上無得

而得. 夫菩提之爲法者. 寂滅無生不空不有

離一切相. 若離能所則順菩提得佛授記. 若

存能所心境不亡. 則與菩提極相違逆. 如何

得記. 故淨名云. 寂滅是菩提. 滅諸相故. 印決

定經意云. 空生之言稱其實理. 故云如是. 實

無下. 如來述成可知. 我於彼時者. 卽受記及

修行時也. 無有一法得菩提者. 此約橫□顯

之. 橫則於六度萬行之中. 行行皆無得義. 若

布施得菩提. 則不要戒忍等. □則初中後念.

念念皆無得義. 若初念得. 何須念念相續等.

如是橫□心行之中. 皆無得菩提義也. 功德

下              欄

施下未詳何經. 若見等者. 以自他之相相待

而成. 旣見於他必須見自. 見身淸淨等者. 反

於前也. 淸淨卽是空義. 見他旣見於自. 不見

自則不見他. 成旣相因而成. 泯亦相因而滅.

如淨名云. 如自觀身實相. 觀佛亦然. 亦如志

公云. 以我身空諸法空. 千品萬類悉皆同. 亦

同莊子中說. 因有而有之. 因無而無之也. 見

淸淨智等者. 非唯無所見之自他. 兼無能見

之智用. 斯則能所雙泯也. 圓覺經云. 依幻說

覺亦名爲幻. 旣皆是幻豈得存焉. 然雖能所

兩亡不成斷滅. 以靈源眞心本無能所. 妄生

能所卽是乖眞. 能所旣除卽合本體. 靈然不

昧物我皆如. 故華嚴云. 能見及所見. 見者悉

除遣. 不壞於眞見. 是名眞見者. 又圓覺云. 諸

幻盡滅覺心不動. 是名見佛者. 結成見義. 如

上用心方得見佛. 若生分別執相違眞則不

名見. 故華嚴云. 一切法不生. 一切法不滅. 若

能如是解. 諸佛常現前. 得無生忍等者. 謂以

正智忍可. 印持無生法故. 以一切法本無生

滅. 衆生迷倒妄見生滅. 苟離妄見正智卽生

契合本體. 達一切法本來無生. 名無生忍. 例

而言之. 見一切法無滅. 亦名無滅忍. 今則擧

初以攝後也一切智智者. 是達一切諸法之

智. 表用非一故重言耳. 有云. 依於始覺顯得

本覺. 智中之智名智智也. 得授記者. 準楞嚴

經記. 有四種一未發心時. 與記. 或有流轉五

道生於人間好樂佛法. 過百千萬億劫當發

心. 過百千萬億劫. 行菩薩道供佛化生. 皆若

干劫當得菩提. 二適發心與記者. 是人久劫

經數: 一七○二

經名: 金剛經纂要刊定記卷第五

經數: 二一七

上              欄

種諸善根. 好樂大法有慈悲心. 卽住不退地

故. 發心與記. 三密記者. 有菩薩未得記. 而行

六度功德滿足. 天龍八部皆作是念. 此菩薩

幾時當得菩提. 劫國弟子衆數如何. 佛斷此

疑卽與授記. 擧衆皆知此菩薩獨不知. 四無

生忍記者. 於大衆中顯露與記也. 今當第四

也. 謂散華佛頂布髮泥中. 依有漏心得無生

智. 於大衆前分別記一刻也. 聲不至耳者. 能

所俱寂以離分別心故. 心旣不起耳何所聞.

亦非餘者. 此無分別處. 非謂別有一智能智.

圓覺云. 離遠離幻亦復遠離. 亦非□□等者.

恐聞都無分別亦非餘智. 便謂同於木石一

向頑凝. 故圓覺云. 諸幻盡滅覺心不動. 然卽

此覺心亦無所得. 故頌云. 若時於所緣. 智都

無所得等. 此則離比離掉了然寂然. 妙契本

心竟何所得. 善慧彼時心同此也. 反覆釋經

意可知矣. 若正覺下釋反釋也. 以法不可下

釋履釋也. 據此則善慧彼日但聞其言. 言性

本空竟何有得. 但約妄惑盡處眞智現前當

此之時義言得矣第十三疏二. 一科分. 此初二

段皆屬前疑. 但是於中相□曲[&FFFF]#. 今以論文

別說故復開之二. 初斷下隨釋. 疏初標章. 無

佛疑者. 若了虛無之無. 無卽無咎. 執之爲無.

無則太傷. 故成此疑. 後法亦然也. 若無菩提

者. 指疑起處. 此從十二中來. 諸疏[&FFFF]#疑多書

菩薩字. 便云. 從第十一中來. 然論文之中但

云菩提. 方是血脈相次. 卽無下結成疑也. 意

云. 果法號曰菩提. 證得始名爲佛. 旣菩提不

可得. 豈有能證人. 謗者卽損減過也若言無

中              欄

佛是眞謗佛也. 大論云. 寧起有見不起無見

等. 爲斷下預指斷疑之文. 然是魏本. 彼文云.

如來者卽實眞如. 非無經徵意云. 若無菩提

則無有佛. 以何義故. 得有如來. 釋意云. 若無

眞如則無有佛也. 以眞如是佛故. 今眞如本

有復何疑焉. 無著下挾來義解. 以眞如通於

凡聖. 衆生垢染但名如去. 佛位淸淨名曰如

來. 如序中滿淨義及第三疑中具足淸淨義

也. 猶如下喩明也. 意顯精純故名眞金. 謂衆

生如全[&FFFF]#. 菩薩如金[&FFFF]#相半. 佛如純金也. 然

金性本有鍊之則純. 如體本然修之則淨. 故

圓覺云. 譬如銷金[&FFFF]#. 金非銷故有. 雖復本來

金. 終以銷成就. 一成眞金體. 不復重爲[&FFFF]#. 無

得經意者. 恐人聞非無如來. 便言旣有如來

卽有菩提. 何者以得菩提. 方名如來故. 爲破

此見故云. 有人言. 得實無得也. 無有法卽菩

提法也. 錯解者. 實不得而謂得故也. 不實語

者卽錯解也. 等菩薩行者. 謂將前菩薩行以

等菩提. 卽指同前來萬一之中皆無得菩提

義也. 但空生疑得故. 以佛等菩提. 佛顯無得

故. 以菩提等行. 無著下可解. 夫佛與菩提義

分人法. 體無二源. 由是唐言總名爲覺. 旣佛

卽菩提. 菩提卽佛. 豈有得義. 應知說菩提樹

下成正覺時同彼然燈佛處. 亦無所得也. 疏

二斷下二疏初標章. 無因行者指疑起處. 此

從無佛中來. 以前將行等菩提明無得義故.

則如來下結成疑也. 意云. 行卽是因菩提是

果. 旣無因行何得菩提. 或不約能得所得以

成疑也. 前來斷疑則以菩提等行. 如今起疑

下              欄

[&FFFF]#以行等菩提. 爲斷下. 預指能斷之文. 遮疑

經意者. 以空生前疑得菩提. 是有執此疑不

得菩提是無執. 今則雙遣故. 云無實無虛. 二

執旣遣復何疑無耶. 故云遮也. 無色等相者.

釋無實也. 卽顯菩提無色聲等相. 然則但無

實色等相. 而不無於假相. 故經但言無實. 不

言全無也. 彼卽菩提者. 釋無虛也. 此有三意.

一者無色等相處. 卽顯無相眞理是菩提相

也. 二者卽以色等相爲菩提相. 由色等無性

便是菩提. 如像無體便是明鏡. 卽色明空不

待滅故. 故云彼卽菩提相. 相卽性也. 三者菩

提無相. [&FFFF]#以色等爲相. 以菩提卽眞如眞如

隨緣成色等故. 論云. 無漏無明. 皆同眞如性

相. 無著下標. 眞如無二者. 以虛實是空有斷

常二邊. 旣言俱無卽顯中道也. 謂言下釋無

實也. 如言菩提. 而言中無菩提故. 謂彼下釋

無虛也. 有兩意. 一則無離文字說解脫故. 二

則明菩提不同言說全無性故. 故魏經云不

實不妄語. 斷疑經意云. 以一切法□以眞如

爲體一切之言. 凡聖收盡故皆佛法. 眞如旣

是佛法. 餘法豈非佛法耶. 如一切像以鏡爲

體故. 故一切像皆是鏡像. 又所言一切法非

定實. 一切法是全空一切法. 一切法下義如

上說. 由色等者. 謂色等卽空故非色等. 如像

卽鏡故非像等. 斯約諸法卽眞顯非法眞如

等者. 謂空中必無色也. 以彌滿淸淨中不容

他故此約眞中無法解非法也. 備斯二義故

曰卽非. 是名下. 以彼色等雖非質□之一切

乃是卽性之一切. 今約此義故曰眞如. 揀異

經數: 一七○二

經名: 金剛經纂要刊定記卷第六

經數: 二一八

上              欄

色等無性故云自性也. 眞佛法經意. 以前說

佛之與法二皆不無. 又佛之與法二皆不異.

未知何者是佛法眞體. 而言不無不異耶. 故

此顯有眞如是眞佛法. 以彰不無不異之義

也. 依彼下兩句標也. 離一切障者. 離煩惱所

知二障. 遍一切境者. 如華嚴云. 法性遍在一

切處等. 功德卽相大. 卽大智慧光明遍照法

界等. 大體卽體大功德所依也. 故卽等者. 功

德及體皆廣大故. 此上解佛大身. 非身下兩

句論文自釋. 無諸相者. 無有爲相也如前三

相異體故. 有眞如體者. 有無爲法也. 如前離

彼是如來. 攝一切等者. 據理融攝也. 華嚴云.

一切衆生及國土三世. 悉在無有餘. 故名大

身. 安立等者. 眞如之理本非自他非不自他.

爲破衆生執自他故. 故言非自他. 形對强言

故云安立. 斯則安立眞如假名. 名曰大身. 旣

攝一切則無自他也. 故起信云. 此眞如體亦

不可立. 以一切法皆同如故

金剛經纂要刊定記卷第五

金剛經纂要刊定記卷第六

長水沙門子璿錄

第十四疏初標章. 若無菩薩者指疑起處. 此

同第十二於十一中來. 但起則同時斷則次

第也. 諸佛下順他以立理也. 旣無菩薩卽無

此事. 無佛不成菩提. 卽是生不入涅槃. 但約

凡聖分於因果故. 下結疑之處則合而言之.

中              欄

何故下結成疑也. 意云. 若無菩薩則度生嚴

土之者是何人哉. 失念經意可知. 但亦如是

言. 是□起疑處之文非次前文也. 偈云下兼

釋後段嚴土之義. 以文意鉤鎖故聯而引之

也. 初句標. 次二句釋. 後一句結. 意云. 眞界

平等擬心卽差. 旣生其心豈非[&FFFF]#倒. 經中作

如是言卽生心也. 是意言故. 無人經徵意云.

何故作是念便不名菩薩. 釋意云. 但約無我

無人眞如淸淨名爲菩薩非謂別有一法故.

下文云. 若作是念則不名菩薩也. 疏文可知.

前說經意云. 以是義故. 佛常宣說一切諸法.

皆無我人等相. 然一切諸法本無我人. 但違

之則是衆生. 順之則是菩薩. 失念經意準前

可知. 釋所以經徵意. 同前釋云. 如來說莊嚴

佛土者. 非有能嚴所嚴. 則嚴與不嚴等無有

二是眞嚴也. 今旣異此故非菩薩. 釋成菩薩.

經意可知. 論云下通釋前段. 以偈文通標在

前. 論文通釋於後. 前後相望理則昭然起何

下約論徵也. 故經下引經釋也. 無著下可知.

問此與第六皆言嚴土義何別耶. 答前則對

無取疑有取. 此則對無人疑有人. 然此與第

十二皆從十一中起. 以彼文云無發菩提心

者. 佛意但是拂於我人之心. 不是泯於菩薩.

空生不達此意. 將謂我人與菩薩不異. 由是

空生起疑之處. 則云若無菩薩. 如來斷疑之

處則言無人. 彼此□含未嘗顯說. 直至此處

方乃[&FFFF]#通. 經文特言通達無我法者. 如來說

名眞是菩薩. 第十五疏初標章. 前說菩薩下

指疑起處. 此從十四中來. 以前云我度衆生

下              欄

我嚴佛土. 皆非菩薩. 斯則不見自他之義. 若

通而言之. 亦兼從正答問及第十一疑中來

也. 若如是下結成疑也. 以聞不見自他等相.

便謂如來都無智眼. 故成疑也. 疏斷之下. 二

引論彰意. 偈云下先述斷疑意也. 初句縱. 次

句奪. 第三句明能見五眼. 體常故言實也. 末

句明所見諸心體妄故云[&FFFF]#倒. 然若干種心是

智所知境. 今配爲所見境者. 以如來知見無

二體故. 約眼爲見在心曰知. 故十八住中合

爲一住處也. 斷疑意云. 菩薩但離能所分別

故云不見. 諸佛豈無眞實智眼. 此顯正斷其

疑. 下但隨文科釋. 疏文五. 下三依經斷疑. 肉

眼經問答文意可知. 肉團等者. 謂四塵名肉.

淸淨眼根依肉而住名爲肉眼. 如楞嚴云. 眼

如葡萄[&FFFF]#. 耳如新卷葉. 鼻如雙垂瓜. 舌如初

偃月. 身如腰鼓□. 意如幽室見. 淸淨眼根依

此發也. 障內下約所見分齊以結名也. 依肉

之眼名爲肉眼. 佛具下或問曰. 佛爲至聖. 何

以同凡有肉眼耶. 故此通之. 然但約具諸根

處說有肉眼. 非謂如來是血肉身. 故經云. 捨

無常色獲常色等. 肉眼邊等者. 謂作觀行依

肉眼處想外境界. 觀想成故見障外事名爲

天眼. 如阿那律等. 大般若下. 克就佛說前但

約名通解. 故云障外. 今約佛位而言. 故云人

中無數等. 除見天下結成分齊. 亦顯二眼體

同. 以佛眼體是一而有五用故. 根本者能生

後得故. 亦名正體智. 眞智如理智以能照眞.

故名慧眼也. 後得者. 從根本後方得起故. 亦

名遍智俗智如量智. 由能達俗故名法眼也.

經數: 一七○二

經名: 金剛經纂要刊定記卷第六

經數: 二一九

上              欄

問據前一二先淺後深. 云何三四先深後淺.

答前約眼之次第. 此約證之次第. 以達俗由

證眞故. 說爲後得也. 疏於內文二. 初局釋當

文. 前四等者佛有此眼. 故云佛眼. 以前二眼

通凡夫二乘無法眼. 菩薩雖具且劣. 若在於

佛四皆殊勝. 總名佛眼. 是則佛眼之外無別

四眼也. 其猶四河歸海失本名耳. 四皆勝者.

謂凡夫肉眼見障內天眼見障外. 佛眼見無

數世界. 二乘天眼唯見一三千界. 佛天眼見

河沙佛土. 二乘慧眼唯照生空. 地上菩薩亦

皆分證. 佛之慧眼圓照三空洞徹眞性. 菩薩

法眼所知未盡. 地地之中各有分限. 佛之法

眼所知障盡. 無法不知無生不度. 故四皆勝

也. 又見下以所見是佛性. 此眼能見故. 如涅

槃云. 聲聞定多慧少不見佛性. 菩薩慧多定

少. 雖見佛性猶不明了. 諸佛如來定慧等故

了了見性. 如觀掌中菴摩勒果. 斯不亦圓極

之義乎. 問菩薩聲聞定慧互闕. 於其佛性則

何以聲聞不見. 菩薩分見耶. 答以定慧望於

佛性. 慧是因定是緣. 因親緣[&FFFF]#故使然也. 又

聲聞但有偏空慧無中道慧. 故云慧少. 菩薩

有中慧故見佛性也. 又此五中唯第三持業

釋. 餘皆依主釋也. 無著下二通前總顯二. 初

引無著義總釋. 淨勝者非[&FFFF]#倒故. 超諸聖故.

四種者擧所以攝能明於分齊. 如以六境攝六

識. 色攝卽肉天二眼. 論云. 色攝有二. 一法界

二修界. 法卽肉眼. 以從過去業法之所感故.

修卽天眼. 謂是定果修所得故. 二眼同見色

法. 色法最[&FFFF]#故先明也. 第一義卽眞諦境. 攝

中              欄

慧眼也. 世諦卽俗諦境. 攝法眼也. 一切種者.

一切種種差別境也. 一切攝者攝佛眼也. 卽

無所不了是一切種智故. 論云. 一切種無功

用智名爲佛眼. 古德下二約古德重結可知.

智淨中五段從狹至寬. 展轉而數謂數沙數

河數界數生數心. 欲明如來之智微妙能知.

故約所知之境廣多以顯. 經皆可見標悉知

經文可知. 共欲者染也. 欲謂五欲卽色等五

塵. 心與欲合故名爲共. 又欲謂貪欲是心所

攝擧初該後. 意兼瞋等心與貪等相應. 故云

共也. 前約與境相應. 此約與煩惱相應. 皆爲

染也. 離欲者淨也. 卽不與六塵境煩惱相應

名之爲淨. 染淨之心各有無量故曰若干也.

釋悉知經徵意云. 以何義故. 能悉知之. 釋意

云. 彼等諸心皆是妄識. 妄識卽空故云非心.

以卽空故. 眞心不滅故云是名眞心. 體同故

能悉知. 大雲下釋出能知所以也. 以諸心是

眞心中所現少分之法. 今證眞體豈不能知.

諸心下牒釋可知. 與此殊者. 以雲說兼眞論

言唯妄. 故不同也. 論釋爲正. 若以科疏觀之.

[&FFFF]#以雲釋爲正也. 請詳種種[&FFFF]#倒識者. 釋經

中諸心也. 魏本云. 如來說諸心住. 皆爲非心

住. 是名爲心住. 論釋意云. 諸卽種種住謂[&FFFF]#

倒. 以八識皆能緣境有取著故. 或約前六名

爲種種. 緣[&FFFF]#顯境相續不斷. 故名爲住. 以離

等兩句. 釋皆爲非心住也. 離與不住蓋是一

義. 智與實念亦無別體. 意套不住大乘四念

處故. 若住於此卽是實念實智. 旣住六塵卽

[&FFFF]#倒識也. 是故說[&FFFF]#倒者. 釋是名爲心. 此但

下              欄

結歸[&FFFF]#倒識也. 釋非心經徵意云. 所以說諸

心爲[&FFFF]#倒識無體者. 何謂也. 釋意云. 以於過

現未來心不得故. 已滅下. 釋三世不可得所

以也. 論文淨名華嚴□同. 但釋現在有少異

耳. 論云. 現在虛妄分別故. 淨名云現在不住.

華嚴云. 現在空寂然. 文異而意不異也. 然此

獨於現在之中. 言第一義者. 以無著釋經皆

約二諦. 旣五眼文中不言眼卽非眼. 又以見

智二種其體不殊故. 於最後安立第一義. 第

一義卽是空寂. 空寂卽是不可得義. 意皆同

也. 第十六疏初標章. 向說下指疑起處. 此從

第十五中來. 心住者. 指魏經如上所引. [&FFFF]#倒

者指偈文. 皆不可得者指經文. 若如是下結

成疑也. 意云. 衆生心是[&FFFF]#倒. 福德依心而成.

豈非[&FFFF]#倒. [&FFFF]#倒旣同何名善法. 旣非善法修

福何益. 問答福經可知. 以是下釋多所以. 以

如來擧因緣以問. 空生牒因緣以答. 因緣無

性福亦無性. 乃成無漏是故多也. 此文但標

下文卽釋. 反順釋經意云. 若是住相之福我

不說多. 以是無住之福. 是故說多也. 疏一切

引論正釋. 偈云下標也. 論云下釋也. 意云心

識住故. 故成[&FFFF]#倒. [&FFFF]#倒故福皆虛妄. 佛智無

住依之作福. 卽非[&FFFF]#倒. 非[&FFFF]#倒故皆眞實也.

取相者. 是有漏福故不說多. 離相者. 是無漏

福故說多也. 問福下二問答解妨. 問意可知.

違順等者. 謂一法界心本來無住. 本來空寂

佛智空而無住故言順. 妄識住而不空故言

違. 所言不空但妄識. 不空非眞實不空也. 苟

忘懷而達之. 則無所不喩也. 第十七疏初標

經數: 一七○二

經名: 金剛經纂要刊定記卷第六

經數: 二二○

上              欄

章. 若諸佛下指疑起處. 此從第三中來. 云何

中結成疑也. 此約下出疑所依. 意云. 旣言無

相法身是佛. 何以成就相好亦名爲佛. 此約

法身疑色身也. 現身經問答可知. 徵意云. 以

何義故. 不以色身見佛. 釋意云. 以約勝義非

世諦故. 由此不應定以色身見於佛也. 隨形

好者八十種也. 法數如常卽小相也. 隨其身

形一一皆好. 故八十好卽色身. 鏡中下喩明

也. 故知鏡中有物[&FFFF]#不能現物. 如凡夫雖有

法身不能現相好者. 蓋緣有物. 所言物者妄

身心也. 論云下約性相揀收也. 畢竟等者約

體揀. 然相好下隨相收也. 此二下釋相好爲

佛之由. 如金畢竟非師子. 亦非無金. 以師子

不離於金故. 是故下約存泯會釋經文. 言無

者約體而說. 釋卽非色身. 言有者隨相而說.

釋是名色身. 成就者魏經卽是今文具足義.

現相經如前. 三十二相者法數如常. 卽大相

也. 一一等者. 前從鏡中無物已下. 義意□同

前文已明. 今不別釋也. 第十八疏初標章. 若

如來下指疑起處. 此與前疑同時. 於第三中

起. 起則同時斷成先後. 非從次前文來. 若言

從彼來者. 已悟非身之身. 何疑無說之說. 思

之可見. 云何不結成疑也. 意云聲不自聲依

色而發. 旣無所依之色. 何有能依之聲. 故成

疑也. 遮錯解經文可知. 谷中下喩明也. 意云.

以有外聲遂有響答. 谷中實無作響之者. 說

法亦爾. 法身實無能說之者. 以機感故. 遂見

如來有所說法. 又谷雖應聲而無應聲之念

佛雖說法而無說法之心. 據此[&FFFF]#由無念故.

中              欄

方能說法. 是故遮云勿謂等也. 釋所以經徵

意云. 以何義故令我不作是念. 釋意可知. 世

尊下疏如文可解. 示正見經意如疏. 如佛法

亦然者. 佛旣無身故現身. 法亦無說故强說.

以佛例法故曰亦然. 二差別者. 論云. 一者能

詮名句文也. 二者所詮義也. 此能所詮若望

於佛. 俱是所說通名法也. 不離等者. 論云釋

是名說法. 法相之界故名法界. 說法無自相

者. 論云釋無法可說謂相卽性故. 言說緣生

無自性故. 又解. 不離法界下二句. 俱是釋無

法可說. 謂此二種不離法界. 法界之外無別

二法自相可得. 以此二法自相本空不可得

故. 此卽以下句釋上句也. 眞說等者. 夫爲說

法當如法說. 名眞說法. 法離一切名相分別.

若稱此說是如法說故. 下文云. 云何爲人演

說. 不取於相如如不動. 然第三第五第七. 及

此四處皆明無說者. 意各不同. 以第三疑化

身有說. 第五疑證智可說. 第七明佛無異說.

此文疑無身何說. 以此爲異. 然諸疏於十八

九之間. 約魏本經文皆出一疑. 龍外皆云. 何

人能信疑. 雲云. 能信深法疑. 今秦經旣無其

文. 疏亦不[&FFFF]#而解. 今見近本. 秦文皆有此段.

乃於抄中略要[&FFFF]#譯. 名爲所說. 旣深無信疑.

論云. 若言諸佛說法者. 是無所說無說不離

法身. 法身無相. 有何等人能信如是甚深法

界. 斷之經云. 爾時慧命須菩提白佛言. 世尊

頗有衆生. 於未來世聞說是法生信心不. 此

疑甚深無信以問也. 解空第一智慧圓通. 以

慧爲命故稱慧命. 生信心者. 生大乘正信心

下              欄

也. 不信一切法方爲正信. 此信與聖性相應.

故起信云. 如是信心成就得發心者. 入正定

聚畢竟不退. 名住如來種中正因相應. 次揀

聖性有人以酬. 佛言須菩提. 彼非衆生非不

衆生. 須菩提下合云實有衆生. 能信此法彼

能信者. 非是凡夫衆生. 非不是聖性衆生也.

論云. 非衆生者非凡夫體故. 非不衆生者. 以

有聖體故. 非不是聖體衆生. 偈云. 非衆生衆

生非聖非不聖. 此中聖體者佛之知見也. 以

是信之根本故. 次徵是非生信. 以釋. 經云何

以故. 須菩提衆生衆生者. 如來說非衆生是

名衆生. 何以故者徵也. 以何義故. 說非衆生

又名衆生耶. 須菩提衆生衆生者此牒也. 於

非衆生中說爲衆生者. 如來說非衆生. 是名

衆生. 非衆生者非愚小異生也. 是名衆生者

結成能信之人有聖體也. 偈云. 所說說者深.

非無能信者. 此上經文魏譯則有. 秦本則無.

旣二論皆釋此文. 後人添入亦無所失. 肉有

冥報之緣. 宜亦可信. 第十九疏初標章. 不得

一法者指疑起處. 此從第三第十二第十三

中來. 以彼文中皆言無法得菩提故. 云何下

結成疑也. 離上上者. 如初地□於地前名上.

未離二地之上. 乃至等覺. 亦未[&FFFF]#於妙覺之

上. 唯佛極證. 更無上位之上. 故云離上上. 是

則凡夫離下下. 諸佛離上上. 餘之中流不離

上下. 轉轉等者. 謂轉捨二障轉得二果. 轉捨

轉得故云轉轉. 意云. 旣若轉得菩提. 云何不

得一法故成疑也. 爲斷下預指斷疑之意也. 指

示顯現故云示現. 無法爲正覺經縱問. 無得